Sklep Sodišča (deveti senat) z dne 25. marca 2026 (predlog za sprejetje predhodne odločbe Naczelny Sąd Administracyjny - Poljska) – T. sp. z o.o./Dyrektor Izby Administracji Skarbowej w Katowicach
(Zadeva C593/25, Dyrektor Izby Administracji Skarbowej w Katowicach)1
(Predhodno odločanje – Člen 99 Poslovnika Sodišča – Odgovor, na katerega je mogoče jasno sklepati iz sodne prakse – Direktiva 2003/96/ES – Obdavčitev energentov in električne energije – Člen 21(5) – Trošarine, ki jih je država članica pobrala v nasprotju s pravom Unije – Pravica proizvajalca električne energije do vračila preveč pobranega zneska – Praksa sodišč, ki pravico do vračila pogojuje z dokazom premoženjske škode – Neupravičena obogatitev – Načelo učinkovitosti prava Unije)
Jezik postopka: poljščina
Predložitveno sodišče
Naczelny Sąd Administracyjny
Stranki v postopku v glavni stvari
Tožeča stranka: T. sp. z o.o.
Tožena stranka: Dyrektor Izby Administracji Skarbowej w Katowicach
Izrek
Načelo vračila davkov, pobranih v državi članici v nasprotju s pravili prava Unije, ter načeli enakovrednosti in učinkovitosti je treba razlagati tako, da ne nasprotujejo praksi nacionalnih sodišč, v skladu s katero je – da bi se preprečilo, da bi vračilo neupravičeno pobranih trošarin na električno energijo povzročilo neupravičeno obogatitev v korist davčnega zavezanca zaradi dejstva, da je bilo ekonomsko breme teh trošarin v celoti preneseno na končnega potrošnika – pravica do vračila pogojena z dokazom premoženjske škode, ki jo je utrpel ta davčni zavezanec, pod pogojem, da ta škoda vključuje škodo, ki izhaja iz morebitnega izpada dobička, kot je zmanjšanje obsega njegovih prodaj.
____________
1Datum vložitve: 15/07/2025.